tartuNLP/wikipedia-smugri-20251201 huggingface dataset:
Sonic Attack

Sonic Attack on Hawkwindin albumi vuodelta 1981. 
Muutokset yhtyeessä 1981.
"Levitation"-albumin kiertueen jälkeen rumpali Ginger Baker ja kosketinsoittaja Keith Hale jättivät yhtyeen erimielisyyksien vuoksi. Rumpuihin palasi Hawklords-vaiheessa mukana ollut Martin Griffin, mutta uutta kosketinsoittajaa ei otettu kitaristi-laulaja Dave Brockin ja basisti Harvey Bainbridgen otettua vastuun myös kosketinsoittimista ja syntetisaattoreista. Soolo-kitaristina jatkoi Huw-Lloyd Langton. Näin yhtye oli kutistunut nelimiehiseksi. 
Myös levytyssopimus Bronze Recordsin kanssa oli päättynyt. Apuun tuli Rockfield-studioiden omistaja Kingsley Ward, joka tarjosi yhtyeelle kolmen albumin sopimuksen omistamallaan Active-levymerkillä, joka toimi RCA-merkin alaisuudessa. 
Albumin sisältö.
Musiikillisesti albumi on lähempänä heavy rockia, joka albumin julkaisun aikoihin oli pinnalla NWOBHM-buumin myötä. Tieteiskirjailija ja yhtyeen taustavaikuttaja Michael Moorcock on näkyvästi mukana säveltäjänä ja laulajanakin kappaleessa "Coded Languages". Nimikappale, myös Moorcockin kirjoittama "Sonic Attack" oli mukana jo yhtyeen "Space Ritual" -albumilla vuonna 1973. Uusi versio on Bainbridgen lausuma tekno-vaikutteisen kompin säestämänä. Moorcockin sävellysten teemana albumilla on "puhekielen käyttö sosiaalisessa kontrollissa". Nimikappaleen ohella albumin tunnetuimmat kappaleet ovat Lloyd Langtonin säveltämä, nopeatempoinen "Rocky Paths" ja Brockin säveltämä, singlenäkin julkaistu "Angels Of Death". Kappaleessa "Psychosonia" lausetta "They are trying to rob us of our right to communicate" (suom. "He yrittävät ryövätä oikeutemme kommunikoida") toistetaan kirjain kerrallaan. 
Albumin julkaisun jälkeen.
"Sonic Attack" nousi Britannian albumi-listalla sijalle 19. Yhtye promotoi albumia syystalvella 1981 35:n konsertin Britannian kiertueella, jonka Lontoon Rainbow-teatterin konsertissa lavalla vierailivat entiset jäsenet Robert Calvert ja Nik Turner sekä Michael Moorcock. 
Etenkin yhtyeen hevimmästä puolesta pitävät fanit arvostavat albumia, mutta albumia on myös kritisoitu mm. "Sonic Attack"-kappaleen uudelleennauhoituksesta, koska vanhaa Robert Calvertin lausumaa versiota pidetään klassikkona. Albumi aloitti tavallaan yhtyeen uuden trendin: vanhojen kappaleiden uudelleennauhoittamisen, jota yhtye on tehnyt viime vuosien aikana.
Lustraatio

Lustraatio on monissa Itä-Euroopan maissa vuoden 1989–1991 kommunistihallintojen vallasta poistumisen jälkeinen puhdistus, jossa rajoitetaan entisten kommunistien ja etenkin salaisen poliisin ilmiantajien pääsyä poliittisiin johtotehtäviin tai virkamiesasemiin.
Termi tarkoittaa alun perin antiikin Roomassa tunnettua puhdistautumisrituaalia "(lustratio)", jossa Marsille uhrattiin puhdistautumisuhri "(lustrum)."
Eriasteisia lustraatiolakeja on säädetty Tšekkoslovakiassa, Unkarissa, Albaniassa, Bulgariassa, Baltian maissa, Puolassa, Romaniassa, Ukrainassa ja Venäjällä. Eri maiden määräyksissä on kuitenkin huomattavia eroja. Lievimmillään ne ovat Unkarissa, Ukrainassa ja Venäjällä, kun taas Puolassa, Tšekissä ja Romaniassa laeilla on ollut merkittäviä seurauksia. Vuoteen 1996 mennessä Valko-Venäjällä ja Keski-Aasian tasavalloissa ei ollut säädetty tällaisia lakeja.
Puola.
Puolassa vuodettiin tammikuun 2005 lopulla noin 240 000 nimeä sisältävä luettelo tiedustelupalvelun yhteyshenkilöistä Internetiin ja listalla olleet joutuivat julkisen paheksunnan kohteeksi. Kuitenkin tiedustelupalvelut pitivät yllä kansiota kaikista niistä henkilöistä, joilta oli ehkä jopa heidän tietämättään saatu melko vähäpätöisiäkin suullisia tietoja. Puolan Kansallisen muistin instituutti saattoi myöntää tutkinnan jälkeen hakijalle sivullisen kärsijän paperit ja siten puhdistaa hänen maineensa.
Yhteyksistä salaiseen palveluun tuli syksyn 2005 vaalien vaalikamppailun keskeinen teema. Kun konservatiivinen Laki ja oikeus -puolue voitti parlamentin ja presidentinvaalit, säädettiin tiukka laki, joka laajensi lustraatiovaatimukset koskemaan paitsi valtion virkoja, myös yliopistojen henkilökuntaa, journalisteja ja lakimiehiä koskevaksi. Näihin ammatteihin haluavan on allekirjoitettava vakuutus, että he eivät ole olleet tiedustelupalvelun ilmiantajia. Väärästä vakuutuksesta saattaa seurata jopa kymmenvuotinen este ammattiin pääsylle. Epäilyt tiedustelupalvelu- ja kommunistiyhteyksistä estivät myös Stanisław Wielgusin nimityksen Varsovan arkkipiispaksi tammikuussa 2007. Hän sai matkustaa vaihto-opiskelijaksi Müncheniin ilmoittautumalla salaisen palvelun tiedonantajaksi.
Romania.
Romaniassa konservatiivipuolueen johtaja Dan Voiculescu joutui eroamaan vuonna 2006 Călin Popescu-Tăriceanun hallituksesta, kun hänen paljastettiin olleen yhteistyössä Securitaten kanssa. Alun perin tapahtuneen taustalla oli maan pääministerin pyrkimys savustaa presidentti Traian Băsescu pois virastaan. Suosittu entinen kulttuuriministeri Mona Muscă ajoi voimakkaasti lustraatiota, mutta sitten paljastettiin että Securitate värväsi hänet 1977 pitämään silmällä ulkomaisia opiskelijoita, joille hän opetti romaniaa. Hänet erotettiin liberaalipuolueesta, jossa hän oli noussut Popescu-Tăriceanun kilpailijaksi.
Unkari.
Unkarissa pääministeri Péter Medgyessy paljastettiin kesällä 2002 entiseksi salaisen poliisin agentiksi. Hän sai kuitenkin selvitettyä tekonsa asemansa vaatimuksilla.
Aina ja iankaiken

Aina ja iankaiken on suomalaisen Freud Marx Engels &amp; Jung -yhtyeen viides studioalbumi. Se julkaistiin vuonna 1990.
Lubomír Štrougal

Lubomír Štrougal (19. lokakuuta 1924 Veselí nad Lužnicí, Tšekkoslovakia – 6. helmikuuta 2023) oli tšekkiläinen poliitikko, joka toimi Tšekkoslovakian pääministerinä vuodet 1970–1988.
Štrougal joutui toisen maailmansodan aikana pakkotyöhön natsi-Saksan asetehtaisiin. Sodan jälkeen hän opiskeli lakia Prahan Kaarlen yliopistossa. Hän liittyi kommunistipuolueeseen ja toimi vuosina 1959–1961 Tšekkoslovakian maatalousministerinä sekä vuoteen 1965 sisäministerinä. 
Prahan kevään aikana Štrougal aluksi kieltäytyi yhteistyöstä Neuvostoliiton kanssa. Vuonna 1970 hän kuitenkin suostui presidentti Gustáv Husákin pyynnöstä maan pääministeriksi Oldřich Černíkin jälkeen. Černík oli Neuvostoliiton mielestä liian uudistushenkinen.
Štrougal oli Tšekkoslovakian pääministerinä vuodet 1970–1988, pidempään kuin kukaan toinen. Samettivallankumouksen nostaessa päätään Štrougal pyrki neuvottelemaan eri poliittisten suuntausten kanssa, mutta puoluejohtaja Miloš Jakeš piti kiinni jyrkän linjan kommunismista. Tämä johti Štrougalin eroon, ja häntä seurasi Ladislav Adamec.
Štrougal vetäytyi politiikasta 1989, ja hänet erotettiin seuraavana vuonna kommunistisesta puolueesta. Štrougal yritettiin myöhemmin saada myös oikeuteen vastuustaan kommunistisen ajan vainoista sekä Tšekkoslovakiasta pakoon yrittäneiden rajalla tapahtuneista kuolemista.
COSMO-Skymed

COSMO-Skymed on italialainen neljän identtisen kaukokartoitussatelliitin järjestelmä, joka on tarkoitettu etenkin Välimeren alueen seurantaan. Järjestelmään kuuluu myös COSMO-Skymed Second Generation, joka on kahden satelliitin lisäosa COSMO-Skymediin. Yhteensä satelliitteja on siis kuusi. Perussarjan ensimmäinen satelliitti laukaistiin 8. kesäkuuta 2007 Delta II-kantoraketilla Yhdysvaltain Vandenbergin sotilastukikohdasta. Toinen satelliitti pääsi radalleen 9. joulukuuta 2007 ja kolmas 25. lokakuuta 2008. Viimeinen satelliitti laukaistiin radalleen 6. marraskuuta 2010.
Kaukokartoitussatelliittien järjestelmä.
Satelliittijärjestelmän nimi tulee englannin kielen sanoista "Constellation of Small Satellites for Mediterranean basin observation". Se koostuu neljästä satelliitista, minkä ansiosta se pystyy kuvaamaan samoja kohteita suhteellisen tiheään. Satelliitit seuraavat sadon kasvua, ottavat kuvia karttojen valmistusta varten, tarkkailevat Italian merialueita ja pyrkivät myös osaltaan estämään mediassa laittomaksi kuvattua muuttoliikettä Afrikasta Italiaan. Kuvien resoluutio on noin yksi metri. Satelliittijärjestelmää kutsutaan kaksikäyttöiseksi, koska sen toimintaa rahoittaa Italian avaruusjärjestön (ASI) lisäksi Italian puolustusvoimat.
Satelliittien tekniikkaa.
Satelliitit on kehittänyt projektin alkaessa vielä täysin italialainen Alenia Spazio-yhtiö, joka on nykyisin osa ranskalais-italialaista Thales Alenia Space -yhtiötä. Italialaiset yritykset Galileo Avionica ja Laben kehittivät satelliitin X-kaistan SAR-tutkan jne. kriittisiä komponentteja. Satelliitti perustuu ASIn kehittämään PRIMA-satelliittirunkoon. Sen massa on 1700 kg. Se lentää 619 km korkealla naparadalla, jonka inklinaatio on 97,9 astetta. Kunkin satelliitin elinikä on viisi vuotta.
Telespazio kehitti järjestelmän vaativat maa-asemat ja tietokonejärjestelmät.
Toinen sukupolvi.
Italian puolustusministeriö ja Italian avaruusjärjestö julkaisivat vuoden 2009 alussa virallisesti toisen sukupolven COSMO-Skymed -toteutusohjelman. Toisen sukupolven satelliittien on tarkoitus lopulta korvata ensimmäisen sukupolven satelliitit.Helmikuun 12. päivänä 2009 kenraali Vincenzo Camporini ja ASI johtaja Enrico Saggese allekirjoittivat ensimmäisen asiaa koskevan sopimuksen. Sopimus kahden ensimmäisen satelliitin rakentamisesta allekirjoitettiin 2015 syyskuussa. Joulukuussa 2020 tilattiin myös kaksi seuraavaa satelliittia.
Kaksi COSMO-Skymed Second Generation satelliittia laukaistiin 18. joulukuuta 2019 ja 31. tammikuuta 2022. Satelliiteista osa kuuluu eräiden EU-maiden MUSIS-tiedustelusatelliittiohjelmaan (Multinational Space-based Imaging System). Toisen sukupolven satelliittiohjelma on osa ESA:n kolmannen osapuolen ohjelmaa, jonka sopimukset Italian avaruusjärjestö ASI:n kanssa velvoittavat CSG:n jakamaan tietoa lennoiltaan.
Loput kaksi ensimmäisen sukupolven satelliittia korvaavat toisen sukupolven satelliitit laukaistaan tulevina vuosina.
Ladislav Adamec

Ladislav Adamec (10. syyskuuta 1926 Frenštát pod Radhoštěm, Määri – 14. huhtikuuta 2007 Praha) oli tšekkoslovakialainen kommunistipoliitikko. Adamec toimi Tšekkoslovakian pääministerinä vuosina 1988–1989 Lubomír Štrougalin jätettyä viran. Hän oli maassaan kommunismin kauden viimeinen pääministeri.
Adamec nousi Tšekkoslovakian johtavien poliitikkojen joukkoon vasta maaliskuussa 1987 päästyään kommunistipuolueen puheenjohtajistoon. Hänestä tuli maan pääministeri samettivallankumouksen aattona lokakuussa 1988, kun Štrougal erosi puolueen linjaerimielisyyksien takia. Erityisesti puoluejohtaja Miloš Jakeš oli jarruttamassa Štrougalin ja muiden uudistusmielisten hankkeita.
Marraskuussa 1989 mielenosoitukset yltyivät, ja kommunistipuoluetta vaadittiin luopumaan yksinvallastaan. Adamec suostui keskusteluihin opposition kanssa, ja joulukuussa 1989 kommunistivalta päättyi vapaisiin vaaleihin. Tämän jälkeen 1990 Adamec otti hoitaakseen Tšekkoslovakian kommunistisen puolueen pääsihteerin tehtävän.
Winfield Dunn

Bryant Winfield Culberson Dunn (1. heinäkuuta 1927 Meridian, Mississippi, Yhdysvallat – 28. syyskuuta 2024) oli Tennesseen republikaaninen kuvernööri vuosina 1971–1975.
Dunn syntyi Meridianissa Mississippissä ja valmistui Mississippin yliopistosta vuonna 1950 sekä myöhemmin Tennesseen yliopistosta. Hän asettui pian vakituisesti Memphisiin.
Kuvernöörinä Dunnia seurasi vuonna 1975 Ray Blanton. Dunn toimi uransa aikana myös hammaslääkärinä ja yritysjohtajana. 
Dunn avioitui 1950-luvun alussa Betty Prichardin kanssa. Pari sai kolme lasta.
Church of Hawkwind

Church of Hawkwind on Hawkwindin albumi vuodelta 1982.
Albumin historia.
Albumia pidetään yleisesti enemmän Dave Brockin sooloalbumina, koska hän sävelsi suuren osan kappaleista yksin ja tuotti albumin salanimellä Dr. Technical, jota hän oli käyttänyt jo 1970-luvulla. Albumin musiikillinen teema on suureksi osaksi enemmän elektronisessa musiikissa kuin yhtyeen aiemmin suosimassa heavy rockissa. Brockin lisäksi basisti-kosketinsoittaja Harvey Bainbridge on ainoa muusikko joka esiintyy albumin kaikilla kappaleilla. Brock ja Bainbridge olivat työstäneet kappaleita jo kesällä 1981, kun "Sonic Attack" -albumin nauhoituksissa oli tauko rumpali Martin Griffinin sairastuttua ja näin kappaleisiin tuli vahvasti elektroninen leima molempien soittaessa syntetisaattoria ja kosketinsoittimia. Albumi viimeisteltiin koko yhtyeen voimin alkuvuodesta 1982. Saman vuoden toukokuussa julkaistu albumi nousi Britannian albumilistalla sijalle 26. 
Albumin sisältö.
Perinteisempiä space rock-kappaleita albumilla ovat "Nuclear Drive", "Light Specific Data", "Star Cannibal", "Fall Of Earth City" ja "Looking In The Future" (joka nauhoitettiin uudelleen albumille "It Is the Business of the Future to Be Dangerous" vuonna 1993 nimellä "Letting In The Past") loppujen kappaleiden edustaessa vahvasti elektronista musiikkia. "The Phenomenon Of Luminosity" sisältää astronautti John Glennin ääninäytteen Mercury-Atlas 6 -lennolta vuodelta 1962. Kappale "Experiment With Destiny" on uusi versio "Sonic Attack" -albumilla olleesta "Virgin Of The World" -kappaleesta. "Some People Never Die" -kappaleessa kuullaan ääninäytteet Lee Harvey Oswaldin ja Robert Kennedyn ampumisien tv-lähetyksistä. Kappale tunnetaan myös nimellä "Assassination" ja se on nauhoitettu ensi kerran jo 1970-luvulla. Kappaleessa esiintyvät Marc Sperhauk ja Capt Al Bodi olivat yhtyeen faneja jotka lähettivät demonauhansa Brockille, joka puolestaan käytti nauhaa kappaleella. 
CD-versiot.
Vuonna 1994 julkaistun CD-painoksen tekee mielenkiintoiseksi kolme bonuskappaletta, jotka on nauhoitettu 1990-luvulla lähes täysin eri kokoonpanolla, ja jotka ovat sekoitettu levyn alkuperäisen toisen puolen kappalejärjestyksen sekaan. Atomhenge Records julkaisi albumista remasteroidun version oikealla kappalejärjestyksellä ja albumin teon aikaisilla bonuskappaleilla vuonna 2010. Alkuperäisen albumin a-puolen teemana oli "space" eli avaruus ja b-puolen "fate" eli kohtalo.
Kappaleet.
A-puoli - Space
B-puoli - Fate
Muusikot.
sekä:
Abominations of Desolation

Abominations of Desolation on yhdysvaltalaisen death metal -yhtye Morbid Angelin julkaisema albumi. Sen oli tarkoitus olla yhtyeen ensimmäinen vuonna 1986, mutta se ei ollut tyytyväinen siihen. He julkaisivat debyyttinsä 1989. "Abominations of Desolation" puolestaan julkaistiin vasta 1991 ikään kuin "kokoelmana". Levyltä löytyy kaksi kappaletta debyytiltä "Altars of Madness", "Chapel of Ghouls ja Lord of All fevers".
Kokoonpano.
Kokoonpano levyllä on hieman epäselvää. Ilmoitettu on kaksi erilaista kokoonpanoa:
Laura Roca

Laura Roca Montalá (s. 8. tammikuuta 1980 Terrassa) on espanjalainen uimari, joka edusti kotimaataan kesäolympialaisissa 2000. Siellä hän karsiutui alkuerissä kaikista kolmesta lajistaan; 200 metrin vapaauinnista, 4 × 200 metrin vapaauintiviestistä sekä 4 × 100 sekauintiviestistä.
Roca voitti EM-hopeaa pitkällä radalla 4 × 200 vapaauintiviestissä Berliinissä 2002, yhdessä Melissa Caballeron, Tatiana Rouban sekä Erika Villaécijan kanssa.
John Malcolm Patterson

John Malcolm Patterson (27. syyskuuta 1921 – 4. kesäkuuta 2021) oli yhdysvaltalainen demokraattisen puolueen poliitikko. Hän toimi Alabaman osavaltion 44. kuvernöörinä 1959–1963.
Patterson syntyi Goldvillessä, Alabamassa. Hän liittyi Yhdysvaltain armeijaan vuonna 1939 ja palveli toisessa maailmansodassa sekä Korean sodassa. Hän luki lakia Alabaman yliopistossa. 
Ennen valintaansa kuvernööriksi Patterson toimi neljä vuotta Alabaman oikeusministerinä. Hänet valittiin demokraattien oikeusministeriehdokkaaksi isänsä Albert Pattersonin, puolueen alkuperäisen ehdokkaan, kesäkuussa 1954 tapahtuneen salamurhan jälkeen.
Pattersonin poliittiselle uralle Alabamassa osui kaksi merkittävää kansalaisoikeusliikkeen tapahtumaa, Montgomeryn bussiboikotti 1955–1956 ja Freedom Riders 1961. Patterson kannatti rotuerottelua, ja "Time"-lehden kannessa vuonna 1961 Patterson esiteltiin eteläisen uhmakkuuden ruumillistumana. Patterson kertoi myöhemmin haastatteluissa hävenneensä varhaisia näkemyksiänsä roduista.
Pattersonin perintöä kutsutaan ristiriitaiseksi, sillä vaikka hän kannattikin rotuerottelua, hän teki osavaltiossa kuitenkin monia köyhiä hyödyttäneitä uudistuksia. Hän ajoi rohkeasti kouluille kunnollista taloudellista perustusta, iski koronkiskureihin ja tuplasi köyhimpien vanhusten eläkkeen. Konservatiivit vastustivat monia Pattersonin edistämiä asioita.
Pattersonia seurasi Alabaman kuvernöörinä George Wallace vuonna 1963. Patterson pyrki uudelleen kuvernööriksi vuonna 1966, mutta demokraattien ehdokkaaksi ja lopulta kuvernööriksi valittiin Lurleen Wallace, George Wallacen vaimo.
Mustaa ei ole

Mustaa ei ole on Absoluuttisen Nollapisteen kappale ja järjestyksessään ensimmäinen single yhtyeen seitsemänneltä studioalbumilta "Seitsemäs sinetti". Se julkaistiin 25. huhtikuuta 2003 levymerkillä Johanna Kustannus.
Kappale debytoi Suomen virallisen listan sijalla 12, ja se pysyi listalla yhteensä neljä viikkoa.
Täytyy muistaa (tapaus Foliosurmat)

Täytyy muistaa (tapaus Foliosurmat) on Absoluuttisen Nollapisteen kappale ja järjestyksessään toinen single yhtyeen seitsemänneltä albumilta "Seitsemäs sinetti". Se julkaistiin 29. elokuuta 2003 levymerkillä Johanna Kustannus.
Single debytoi Suomen virallisen listan sijalla 16, ja nousi seuraavalla listaviikollaan sijalle 15.
Kappaleet.
Ville Jolanki soittaa saksofonia kappaleessa "Tasan viikko bileisiin".
Jarrutan

Jarrutan on Absoluuttisen Nollapisteen kappale ja single yhtyeen seitsemänneltä studioalbumilta "Seitsemäs sinetti". Se julkaistiin 28. tammikuuta 2004 levymerkillä Johanna Kustannus.
Kappaleet.
Kappale ”Mihin” julkaistiin alun perin albumilla "Suljettu", ja ”Kotiinpaluu, jotenkin” albumilla "Olos".
Irene Kaktus

Irene Kaktus on Absoluuttisen Nollapisteen kappale ja ensimmäinen single yhtyeen kuudennelta studioalbumilta "Nimi muutettu". Se julkaistiin 1. maaliskuuta 2002 levymerkillä Johanna Kustannus.
Kappale debytoi Suomen virallisen listan sijalla 12, ja tippui seuraavalla listaviikollaan sijalle 18.
Bill Clements

William Perry ”Bill” Clements, Jr. (17. huhtikuuta 1917 – 29. toukokuuta 2011) oli yhdysvaltalainen republikaanipoliitikko. Hän toimi Teksasin kuvernöörinä 1979–1983 ja 1987–1991.
Clements syntyi Dallasissa. Perhe menetti lamassa maatilansa, ja Clements työskenteli nuorena öljykentällä.
Clements oli vuodesta 1975 naimisissa pitkäaikaisen republikaani Rita Clementsin kanssa.
Covenant (Morbid Angelin albumi)

Covenant on Morbid Angel -yhtyeen studialbumi, joka julkaistiin vuonna 1993 Earache Recordsin kautta. Kappaleista "Rapture" ja "God of Emptiness" on tehty musiikkivideot.
Hyviä muistoja, huomenna suihkuun

Hyviä muistoja, huomenna suihkuun on Absoluuttisen Nollapisteen kappale, jonka Johanna Kustannus julkaisi singlenä 29. tammikuuta 2001. Single on ennakkosingle yhtyeen ensimmäiseltä kokoelmalevyltä Olen pahoillani – Valitut teokset 1994–2000.
Kotiinpaluu, jotenkin

Kotiinpaluu, jotenkin on Absoluuttisen Nollapisteen kappale ja single yhtyeen viidenneltä studioalbumilta "Olos". Se julkaistiin 21. tammikuuta 2000 levymerkillä Johanna Kustannus.
Kappaleet.
Otto Hallamaa soittaa kitaraa kappaleessa ”Ei syttynyt, mies hymähtää”.
Valto A. Peiponen

Valto Antero Peiponen (25. lokakuuta 1931 Salmi – 22. tammikuuta 2024 Helsinki) oli suomalainen ornitologi.
Peiponen syntyi Salmin Mantsinsaaressa Peiposen kylässä, jossa Peiposia on asunut ainakin 1800-luvun alusta, todennäköisesti jo 1600-luvulta alkaen.
Peiponen opiskeli eläintiedettä Helsingin yliopistossa. Hänen pro gradunsa vuonna 1956 käsitteli sinirinnan pesimisbiologiaa Kilpisjärvellä. Väitöskirjan aiheena oli kahden lintulajin väriennäkemiseen liittyvät kokeelliset tutkimukset. Hän toimi Helsingin yliopiston eläintieteen dosenttina ja vuodesta 1971 alkaen oppikoulun rehtorina eläkkeelle jäämiseensä asti.
Peiponen oli Tarton rauha r.y. -nimisen yhdistyksen puheenjohtaja. Hän oli innokas kotiseutuharrastaja ja Karjalan palauttamisen kannattaja. Mantsinsaarta perusteellisesti käsittelevä "Laatokan Mantsi Härkäuhrin saari" (1997, toinen painos 2008) on kirja Peiposen kotisaaresta. Hän julkaisi kaksi lintutieteellistä kirjaa: "Linnun silmin. Lintujen näköaisti, ulkonäkö ja sukupuolivalinta" (2000) ja "Kehrääjälintu ja muita horrostavia lintuja". Neljäs kirja "Itsenäisen Suomen rajat. Tarton rauhan 1920 ja kokonaisen Suomen puolesta" ilmestyi 2014.
Bärbel Wöckel

Bärbel Wöckel (o.s. Eckert, s. 21. maaliskuuta 1955 Saksan demokraattinen tasavalta) on itäsaksalainen yleisurheilija, pikajuoksija, joka voitti neljä olympiakultaa ja kolme Euroopan-mestaruutta.
Wöckel voitti kultaa naisten 200 metrin juoksussa ja 4 × 100 metrin viestijuoksussa sekä Montrealin kesäolympialaisissa 1976 että Moskovan kesäolympialaisissa 1980. Ensimmäisen Euroopan-mestaruutensa hän voitti Roomassa 1974 Itä-Saksan voittaessa 4 × 100 metrin viestijuoksun maailmanennätysajalla 42,51 ja Wöckelin juostessa ankkuriosuuden. Samoissa kisoissa hän sijoittui 100 metrin juoksussa seitsemänneksi. Ateenan EM-kilpailuissa 1982 Wöckel voitti kultaa 200 metrin juoksussa ja 4 × 100 metrin viestijuoksussa sekä saavutti hopeaa 100 metrin juoksussa.
Hiihdon maailmanmestaruuskilpailut 1980

Vuonna 1980 järjestettiin hiihdon maailmanmestaruuskilpailut Falunissa Ruotsissa naisten 20 kilometrin maastohiihdossa, joka ei ollut saman vuoden Lake Placidin talviolympialaisten ohjelmassa.
Päivämäärä: 8. maaliskuuta&lt;br&gt;Suomen Marja-Liisa Hämäläinen oli kilpailussa 13., Päivi Renkola 24., Elina Huopana 25. ja Eija Penttilä keskeytti.
Auguste Beernaert

Auguste Marie François Beernaert () oli belgialainen valtiomies. Hän toimi Belgian pääministerinä vuosina 1884–1894 sekä ministerinä useita kertoja. Hänelle myönnettiin Nobelin rauhanpalkinto yhdessä ranskalaisen Paul Balluet d’Estournelles de Constantin kanssa.
August Beernaert oli katolinen flaami. Hänen isänsä oli valtion virkamies. Beernaert suoritti klassiset lukio-opintonsa äitinsä opastuksella ja valvonnassa. Tämän jälkeen hän suoritti oikeustieteellisen loppututkinnon Leuvenin yliopistossa ja vieraili tämän jälkeen useissa eurooppalaisissa yliopistoissa: Pariisissa, Berliinissä ja Heidelbergissä. Nain hän saattoi verrata erilaisia oikeustieteen opetusmenetelmiä. Nämä kokemuksensa hän toi mukanaan Belgian sisäministeriöön ja laati niistä myös julkaisun.
Beernaert teki myös menestyksellisen uran asianajajana ja kirjoittautui asianajajarekisteriin vuonna 1853. Tällöin hän erikoistui verojuridiikkaan. Vuonna 1873 Belgian katolinen puolue kutsui hänet johtamaan työ-, rautatie- ja liikenneministeriötä.
Hänestä tuli Belgian hallituksen pääministeri vuonna 1884 ja tämän tehtävän aikana, joka kesti vuoteen 1894 saakka, hän sai hyväksytyksi ensimmäiset Belgian sosiaalilait. Hänellä oli myös merkittävä rooli Belgian Kongon hankkimisessa ja sen kehittämisessä.
Akuji the Heartless

Akuji the Heartless on Crystal Dynamicsin kehittämä toimintapeli, jonka Eidos Interactive on julkaissut vuonna PlayStationille.
Juoni.
Pelin alussa kerrotaan tapahtumista Mamorassa, jossa suuret valtasuvut taistelevat vallasta. Voodoopappi Murat aikoo naittaa poikansa Akujin Kesholle, Tankon heimon vanhimmalle tyttärelle tuodakseen rauhan, mutta voodoopappi Orad, Muratin vanhempi poika, murhaa Akujin hänen hääpäivänään. Oradin kätyrit repivät Akujin sydämen tämän rinnasta ja kiroavat vielä toimivan sydämen. Akujin ruumis heitetään helvettiin. Tästä varsinainen peli alkaa. Akuji tapaa helvetissä paroni Samedin, kuoleman hengen. Akuji haluaa kostaa murhaajilleen ja palata takaisin Keshon luokse. Päästäkseen pois helvetistä takaisin Mamoraan hänen täytyy maksaa vero Samedille ja etsiä esi-isiensä henkiä.
Peli.
Akujin täytyy kerätä esi-isien henkiä. Matkalla hän kohtaa kolme vartijaa ja tuhansia helvetin olentoja, jotka hänen täytyy voittaa. Pelissä voi kerätä voodoonukkeja (pidentävät terveysmittaria), loitsuja (uusia hyökkäyksiä), esi-isiä (tarvitaan, jotta pääsee seuraavaan maailmaan), sydämiä (palauttavat terveyttä) ja lisäelämiä. Akujilla on kentän alussa aina sapeli, mutta loitsuja keräämällä hän saa tehokkaampia hyökkäyksiä. Pelin ikäraja on 15 Euroopassa.
Silke Möller

Silke Möller (o.s. Gladisch, s. 20. kesäkuuta 1964 Stralsund, Mecklenburg-Etu-Pommeri, Saksa) on saksalainen entinen pikajuoksija, joka edusti Itä-Saksaa 1980-luvulla. Hän oli yksi maailman nopeimmista naisjuoksijoista ja Itä-Saksan 4 × 100 metrin viestijoukkueen jäsenistä 1980-luvulla. 
Möller oli juoksemassa 4 × 100 metrin viestin maailmanennätystä 41,37 Sabine Riegerin, Marlies Göhrin ja Ingrid Auerswaldin kanssa. Hän voitti maailmanmestaruuden 100 metrillä ja 200 metrillä Rooman MM-kilpailuissa 1987 ja sai hopeaa 4 × 100 metrin viestissä. Hänet valittiin Itä-Saksan Vuoden urheilijaksi vuonna 1987. Möller saavutti olympiahopeaa 4 × 100 metrin viestissä 1988 Soulissa. Hän oli epäiltynä doping-skandaalissa Katrin Krabben ja Grit Breuerin kanssa vuonna 1992, mutta vuotta myöhemmin hänet vapautettiin syytöksistä Kansainvälisen Yleisurheiluliiton (IAAF) päätöksellä. Ennen vuoden 1992 olympialaisia hän lopetti urheilu-uransa.
Desentralisaatio

Desentralisaatio eli hajautuspolitiikka tarkoittaa päätöksenteon ja hallinnon hajottamista lähemmäksi kansalaisia. Sillä tarkoitetaan myös valtion laitosten hajasijoittamista eri puolelle maata. Suomessa sanaa käytetään yleensä julkishallinnossa. Termiä käytetään kuitenkin eri tieteissä, kuten insinööritieteissä, logistiikassa, politiikan tutkimuksessa, sosiologiassa ja taloustieteissä.
Anarkistit kannattavat usein poliittisen vallan täydellistä desentralisaatiota.
Atte Saunamäki

Atte Saunamäki (s. 6. syyskuuta 1976 Turku) on entinen suomalainen jääkiekkoilija. Hän oli pelipaikaltaan laitahyökkääjä.
Ura.
Saunamäki on edustanut koko uransa turkulaista TuToa SM-liigassa, jääkiekon I-divisioonassa ja Mestiksessä. Saunamäki oli loukkaantuneena pahan polvivamman takia koko kauden 2003–2004, eikä pelannut peliäkään. Hän pelasi TuTon edustusjoukkueessa kaudesta 1995–1996 alkaen, ja oli viimeinen liigavuosilta jäljellä ollut pelaaja. Hän oli "TuTo-hengen" ruumiillistuma, "käsite Mestiksessä ja esimerkillinen pelaaja joukkueen nuorisokaartille". Saunamäki tunnettiin voimapelaajana, joka usein kunnostautui pudotuspeleissä – kaudella 2006–2007 Saunamäki oli TuTon paras pistemies pudotuspeleissä. Saunamäki on pelannut urallaan myös kaksi B-maaottelua. Uran loppumisesta ei ole tullut virallista päätöstä, mutta kaudella 2007–2008 Saunamäki ei pelannut.
Ammatiltaan Saunamäki on talonmies.
Weierstrassin elliptinen funktio

Weierstrassin elliptinen funktio meromorfinen funktio, joka on yksinkertaisin esimerkki elliptisestä funktiosta. Erotuksena Jacobin elliptisistä funktioista, Weierstrassin elliptisellä funktiolla on kussakin perussuunnikkaassaan vain yksi kaksinkertainen napa.
Näitä funktioita nimitetään myös ℘-funktioiksi, jossa on käsinkirjoitettu p (Unicode-merkki U+2118).
Funktio on nimetty saksalaisen matemaatikon, Karl Weierstrassin mukaan.
formula_1,
missä formula_2 ja formula_3 ovat funktion jaksot ja formula_4. Usein merkitään formula_5, jolloin formula_6 on funktion perussuunnikas. Funktion derivaatalle saadaan lauseke
formula_7,
joka on selvästi pariton funktio, eli formula_8. Myös formula_9 itse on pariton. Koska Weierstrassin funktio on kaksijakoinen, 
formula_10.
Weierstrassin elliptinen funktio toteuttaa differentiaaliyhtälön
formula_11.
Merkitsemällä formula_12 ja formula_13 nähdään, että tämä differentiaaliyhtälö on elliptinen käyrä. Yhtäpitävästi voidaan kirjoittaa myös integraaliesitys
formula_14.
formula_15
formula_16
formula_17
formula_18
Saksan osavaltiot

Saksa on liittotasavalta, joka koostuu kuudestatoista osavaltiosta. Saksan kielellä osavaltion virallinen nimitys on "Land", ’maa’, joskin usein käytetään epävirallista (lakiteknisesti virheellistä) nimitystä "Bundesland" (’liittomaa’). Kolme maata käyttää nimitystä vapaavaltio ("Freistaat"): Baijeri (vuodesta 1919), Saksi (vuodesta 1990) ja Thüringen (vuodesta 1994). Lisäksi kaksi kaupungista muodostuvaa osavaltiota eli kaupunkivaltiota ("Stadtstaat") viittaa nimessään hansaan: vapaa ja hansakaupunki ("Freie und Hansestadt") Hampuri (vuodesta 1806) sekä vapaa hansakaupunki ("Freie Hansestadt") Bremen (vuodesta 1806).
Koska Saksa on federalistinen valtio, osavaltioilla on laaja itsemääräämisoikeus. Jokaisella osavaltiolla on oma lainsäädäntö ja perustuslaki ja oma vaaleilla valittu parlamentti, maapäivät ("Landtag"). Osavaltion hallitusta ("Landesregierung") johtaa pääministeri ("Ministerpräsident"). Liittovaltion tasolla osavaltioita edustaa liittoneuvosto ("Bundesrat"), jossa osavaltiot ovat edustettuina asukaslukuihinsa suhteutettuina.
Saksan nykyiset osavaltiot perustettiin suurelta osin vasta 1940-luvun jälkipuoliskolla, ja ne vastaavat vain osittain aikaisempia Saksan keisarikunnan ja Weimarin tasavallan aikaisia osavaltioita. Esimerkiksi silloisen Preussin alueet jakautuvat nykyisin moniin osavaltioihin. Saksan nykyiset osavaltiot muodostettiin vuosina 1945–1947 toisen maailmansodan neljän liittoutuneen eli Yhdysvaltojen, Neuvostoliiton, Yhdistyneen kuningaskunnan ja Ranskan yhteisen sotilashallinnon päätösten mukaisesti. Saksan läntisillä miehitysvyöhykkeillä olleet osavaltiot yhdistyivät vuonna 1949 Saksan liittotasavallaksi. Badenin, Württemberg-Badenin ja Württemberg-Hohenzollernin osavaltiot yhdistettiin vuonna 1952 nykyiseksi Baden-Württembergin osavaltioksi. Saarland oli aluksi puoliautonominen ja liittyi vasta vuonna 1957 liittotasavaltaan. Saksan demokraattisen tasavallan alueella olleet viisi osavaltiota korvattiin vuonna 1952 neljällätoista piirillä. Hieman ennen Saksan jälleenyhdistymistä vuonna 1990 Saksan demokraattiseen tasavaltaan muodostettiin uudelleen osavaltiot, jotka sitten yhdistyivät liittotasavaltaan. Tällöin myös Berliinistä muodostettiin yksi liittotasavallan osavaltioista. Sodan jälkeen kaupunki oli ollut virallisesti neljän vallan miehityksessä, mutta käytännössä se oli jakautunut Itä-Berliiniin ja monin tavoin jo epävirallisesti osavaltioksi luokiteltuun Länsi-Berliiniin.
Tony Dunne

Anthony Peter Dunne (24. heinäkuuta 1941 Dublin, Irlanti – 8. kesäkuuta 2020) oli irlantilainen jalkapalloilija, pelipaikaltaan vasen laitapuolustaja, jalkapallovalmentaja. Hän pelasi Irlannin maajoukkueessa vuosien 1962 ja 1975 välillä 33 maaottelua. Hänet valittiin vuoden irlantilaiseksi jalkapalloilijaksi vuonna 1969.
Dunne pelasi Shelbournessa vuodet 1958–1960. Hän oli auttamassa Shelsia FAI Youth Cupin voittoon vuonna 1959 ja seuraavalla kaudella FAI Cupin voittoon, kun Cork Hibernians kaatui loppuottelussa numeroin 2–0.
Viikon päästä loppuottelusta Manchester United osti puolustajan 5000 punnalla. Hän pelasi ensimmäisen kerran joukkueessa 15. lokakuuta 1960 Burnleyta vastaan. Unitedissa pelatessaan hän oli mukana voittamassa vuonna 1963 FA Cupia, vuosina 1965 ja 1967 Englannin 1. divisioonan mestaruutta ja Euroopan Cupia vuonna 1968. Koko United-uransa aikana Dunne teki kaksi maalia 530:ssa pelaamassaan ottelussa. Dunnen ottelumäärä ManUn paidassa on seuran historian viidenneksi eniten Sir Bobby Charltonin, Bill Foulkesin, Ryan Giggsin ja Alex Stepneyn jälkeen.
Dunne siirtyi Boltoniin elokuussa 1973. Hän auttoi Boltonin 2. divisioonan voittoon kaudella 1977–1978. Vuonna 1979 irlantilainen siirtyi Yhdysvaltojen NASL-liigaan Detroit Expressin joukkueeseen. 
Peliuransa jälkeen Dunne toimi Boltonin valmentajana vuosina 1979–1981. Norjalaista Steinkjer FK:ta hän valmensi kaudella 1982–1983.
Kelloniemi

Kelloniemi on Kuopion kaupunginosa, joka sijaitsee Kuopion torilta noin neljä kilometriä koilliseen. Kelloniemessä on suhteellisen paljon teollisuutta; Refresco Finland Oy:n (ent. VIP-Juicemaker Oy) juomatehdas, Best-In Oy:n eläinruokatehdas (Atrian entisellä tehdasalueella), Apetit Kala Oy:n tuotantolaitos, Malviala Oy:n leipomo, Best Friend Group Oy:n eläinruokatehdas, NEOT Groupin öljyterminaali sekä lukuisia muita pienyrityksiä. Kuopion tavararatapihalta menee myös kolme kilometriä pitkä raide Kelloniemeen. Raidetta käytetään harvakseltaan polttoainekuljetuksiin.
Kelloniemestä on hyvät näkymät Kallavedelle. Kelloniemessä on rauhallinen ja hyvä asua. Kuopion keskustaan on vain noin 20 minuutin linja-automatka ja linja-autoja kulkee useampi tunnissa. Kelloniemeen kulkevat linja-autot 4, 8 ja 14. Kelloniemestä löytyy tekemistä lapsille, kuin myös aikuisille, mm. päiväkoti, yleinen leikkipuisto, tenniskentät, pururata, skeittihalli sekä talvisin luistelurata. Kelloniemestä löytyy myös Kaivuri Pub (ent. Kellopeli, jonka nimi vaihdettiin vihaisen asiakkaan ajettua seinän läpi kaivurilla) ja Sale- kauppa. Kellokuja 1:ssä sijaitsee Kuopion VPK:n paloasema. 
Kelloniemen eteläosan Pirttiniemestä ja sen eteläpuolella, Honkalahden rannalla sijaitsee Kuopion merkittävin pienvenesatama. Pirttiniemi on samalla Kuopion Pursiseuran kotisatama. Sataman vieressä sijaitsi yksi Kuopion neljästä aktiivisesta hyppyrimäestä, erityisesti nuorison suosima Telkko.
Alueen asukasmäärä on 2 100 ja keski-ikä 40 vuotta. Asukasmäärän ennustetaan laskevan lähitulevaisuudessa. Kelloniemen alue on Saarijärvi-Tiihotar-Rahusenkangas-Kuivinniemi -alueiden kanssa Lähiöohjelma 2008–2011 Kuopion pilottialue.
Kelloniemi-Likolahti -suunnittelualueelle sijoittuu 2 000 työpaikkaa (1.1.2008).
Neulalampi

Neulalampi on Kuopion 31. kaupunginosa ja asuinalue, joka sijaitsee 4–5 kilometriä Kuopion keskustasta lounaaseen. Neulalammen kaupunginosan itäreunalla kulkevat Savon rata ja valtatie 5. Nimensä alue on saanut siellä sijaitsevasta Neulalampi-lammesta.
Neulalammen naapureita ovat seuraavat Kuopion kaupunginosat: pohjoisessa Kolmisoppi, idässä Levänen, Jynkkä ja Litmanen, etelässä Pitkälahti ja Kiviharju. Lännessä raja kulkee Kallaveden Haminalahdessa.
Neulalammella on jonkun verran asutusta muun muassa Neulalammen pohjoispuolella, Jynkän länsipuolisella Leväsentien ja valtatie 5:n välisellä alueella sekä Haminalahteen työntyvässä Hukanniemessä. Yritystoiminnasta pääosa on keskittynyt kaupunginosan koillisnurkalle Kolmisopentien varteen ja sen lähistölle. Maininnan arvoisia ovat muun muassa kauppakeskus Kolmisoppi, kaksi autokauppaa, Stark, rakennus- ja sisustusliikkeitä. Myös Karttulantien alkupään pohjoispuolella Pienen Neulamäen eteläosissa on kehittyvä yritysalue. 
Pieni Neulamäki.
Vuoteen 2008 asti pääosin Puolustusvoimien varikkokäytössä ollut Pienen Neulamäen alue on eräs suunnitelluista Kuopion täydennysrakentamisalueista. Kuopion kaupunki osti vuonna 2008 Metsähallitukselta eteläisen Pienen Neulamäen, joka levittäytyy noin sadan hehtaarin alueelle. Tuolloin Metsähallitukselle jäi vielä noin 400 hehtaarin laajuinen Pienen Neulamäen pohjoinen osa.
Vuonna 2009 juhannuksen jälkeen kerrottiin, että alueelta on tehty liito-oravahavainto. Tämän arvioitiin pienentävän rakennettavaa aluetta, jonka raivaus on jo aloitettu, noin viidenneksellä.
Paul Balluet d’Estournelles de Constant

Paroni Paul-Henri-Benjamin Baluet d'Estournelles de Constant de Rébecque (22. marraskuuta 1852 – 15. toukokuuta 1924) oli ranskalainen diplomaatti, poliitikko sekä kansainvälisen sovittelun asianajaja. Hän sai Nobelin rauhanpalkinnon yhdessä belgialaisen Auguste Beernaertin kanssa vuonna 1909.
Tausta.
Paul Balluet d'Estournelles de Constant syntyi La Fléchen kaupungissa Sarthen departementissä, joka sijaitsee Loiren laaksossa. Hän syntyi ikivanhaan aristokraattiseen sukuun, jonka alkuperä tunnetaan aina ristiretkistä lähtien. Suoritettuaan koulunsa Lycée Louis-le-Grand -koulussa Pariisissa, hän opiskeli sekä juridiikkaa että itämaisia kieliä. Vuonna 1876 hän antautui diplomaatin uralle.
Balluet d'Estournelles de Constant oli avioliitossa amerikkalaisen Daisy Sedgwick-Berendin kanssa ja täten hän tunsi puolisonsa kotimaan, jossa hän oli paljon matkustellut ja josta hän kirjoitti artikkeleissaan.
Diplomaatti.
Diplomaatin uransa alkuaikana Paul Balluet d'Estournelles de Constant palveli tehtävissä eri puolilla maailmaa: Montenegrossa. Osmanien valtakunnassa, Alankomaissa, Isossa-Britanniassa sekä Tunisiassa. Vuonna 1882 hän palasi takaisin Pariisiin ja toimi Ranskan ulkoministeriön Lähi-idän toimiston apulaispäällikkönä.
Vuonna 1890 hänet lähetettiin Lontooseen ja tällöin virkana oli Ranskan asiainhoitaja, jossa tehtävässä hän varoitti hallitustaan sodasta Britannian kanssa erilaisista siirtomaiden omistuskysymyksistä. Pettyneenä diplomaattisiin tehtäviinsä hän tuli valituksi Ranskan edustajainhuoneen jäseneksi 1895. Vuonna 1904 Balluet d'Estournelles de Constant valittiin Senaatin jäseneksi, ja tässä tehtävässä hän toimi aina vuonna 1924 tapahtuneeseen kuolemaansa saakka.
Kansanedustaja ja senaattori.
Kansanedustajana ja senaattorina Balluet d'Estournelles de Constant omistautui eritoten siirtomaakysymyksille ja hän on jyrkässä oppositiossa Ranskan Kolmannen tasavallan siirtomaapolitiikan kanssa. Hän halusi poistaa kolonioiden istuimet Ranskan parlamentista ja piti parempana perustaa protektoraatteja kun Tasavallan virallinen politiikka suosi alueiden sulauttamista eli assimilaatiota emämaahan. Sisäpolitiikassa hän oli Dreyfusardi ja oli voimakkaasti ajamassa Émile Zolan ruumiin sijoittamista Panthéoniin tämän Dreyfus-kysymykseen ottaman kannan tähden.
Kansainväliset suhteet.
Eritoten Paul Balluet d'Estournelles de Constant omistautui aikuiselämäsään kansainvälisille suhteille, hän oli vuodesta 1900 lähtien jäsenenä "Permanent Court of Arbitration" (PCA) eli Haagin pysyvässä välitystuomioistuimessa. Hän oli Ranskan valtion edustajana molemmissa Haagin rauhankokouksissa vuosina 1898 sekä 1907 ja hän tavallaan oli yksi Euroopan unionin varhaisista visionääreistä.
Kirjallinen toiminta.
Balluet Estournelles de Constant kirjoitti historiallisia ja poliittisia tekstejä. Hän myös avusti säännöllisesti eri sanomalehtiä ja aikakauslehtiä kuten "Le Tempsia", "Revue de Parisia" sekä "Revue des deux mondesia".
Šimozero (kylä)

Šimozero (, vepsäksi "Šimgär'v", joskus suomeksi "Simjärvi") on kyläyhteisö samannimisen Šimozeron rannalla Vytegran piirissä Vologdan alueella Venäjällä. Šimozero on ollut yksi tärkeimmistä vepsäläiskylistä, joka sijaitsi itäisellä Vepsänmaalla Oštasta etelään. Šimozerossa asui noin 5 000 asukasta, mutta he joutuivat muuttamaan kotiseudultaan Oštaan ja Ojattijoen varsien vepsäläiskyliin, kun Šimozero julistettiin perspektiivittömäksi kyläksi. Tästä syystä kylissä suljettiin koulut, sairaalat ja postitoimistot. Myöskään teiden kunnostamiseen ei annettu varoja. Kylän viimeiset asukkaat joutuivat poistumaan 1950-luvun loppuun mennessä.
Nykyisin kylän asemasta ei ole tarkkaa tietoa.
Kabayaki

Kabayaki () on yleistermi japanilaisille kalaruoille, jotka valmistetaan grillaamalla fileoitua ja makealla soijakastikkeella glaseerattua kalaa. Kabayaki saattaa viitata myös suosituimpaan näin valmistettuun kalaruokaan, "unagi no kaba-yakiin", jonka pääraaka-aine on ankerias.
Unagi no kabayaki.
Unagi no kabayaki () eli glaseerattu ja grillattu ankerias kuuluu Japanin yleisimpiin ja suosituimpiin ankeriasruokalajeihin. Kalasta poistetaan ensin selkäranka, minkä jälkeen se pannaan grillivartaaseen ja sivellään makealla, teriyaki-kastiketta muistuttavalla kastikkeella. Ilman kastiketta tarjottava grillattu ankerias on eri ruokalaji nimeltään "shirayaki".
Grillatessa avotulella ankeriaan rasvaa tippuu hiilille. Tästä syntyvää savustuksen hajua pidetään varsin herkullisena ja kutsuvana ravintolan ovesta ulos leijaillessaan. Ravintolaillallisten ja -lounaiden lisäksi nykyjapanilaiset ostavat grilliankeriaansa yleensä kaupasta ja lämmittävät sen mikroaaltouunissa kastikkeen kanssa sen sijaan, että valmistaisivat ruokalajin alusta asti itse. "Unagi no kabayaki" on pääruoka, joka tarjotaan useimmiten sellaisenaan tai riisin päälle aseteltuna, jolloin siitä voidaan käyttää nimitystä "unadon". Lisäkkeenä voidaan tarjota ankeriaanmaksasta valmistettu kirkas keitto kimo-sui. Myös "mamushi" on samantyyppinen ruokalaji (jonka nimi ei viittaa samannimiseen käärmeeseen).
Ankeriasta on Japanissa syöty 1600-luvulta lähtien. Aiemmin harvinainen herkku on nykyisin kesäisin niin edullista, että myös tavallisella ihmisellä on siihen varaa. Ankerias on ravitsevaa ruokaa. Siitä saa proteiinia, kalsiumia sekä A- ja E-vitamiinia. Kansanuskomuksen mukaan ankerias lisää myös kestävyyttä. Edo-kaudella syntyneen tavan mukaan ankeriasta syödään kesän kuumimman kauden aikaan.
Valmistusprosessissa on paikallisia eroja. Kanton alueella (itäisessä Japanissa) ankerias fileoidaan selkäpuolelta ja höyrytetään ennen grillaamista, kun taas Kansain alueella kala avataan vatsapuolelta ja grillataan ilman höyryttämistä. Tästä seuraa, että Japanin itäosissa tarjottava unagi no kabayaki on pehmeämpää kuin länsiosissa.
Potenssisarja

Potenssisarja on sellainen sarjakehitelmä, joka (yhden muuttujan tapauksessa) on muotoa
formula_1. 
Tyypillinen potenssisarja on jotakin funktiota kuvaava Taylorin sarja. Usein funktion kehittäminen potenssisarjaksi tapahtuu origon ympäristössä, jolloin formula_2 ja kehitelmä saa yksinkertaisemman muodon
formula_3
Polynomit ovat potenssisarjojen erikoistapauksia, joissa summaus on äärellinen. Potenssisarjat ovat hyvin käyttökelpoisia työkaluja ja niitä tulee vastaan monissa yhteyksissä. Analyysissä potenssisarjat ovat perustyökaluja, mutta niitä tarvitaan myös muun muassa todennäköisyyslaskennassa (generoivat funktiot), elektroniikassa (Z-muunnos) tai lukuteoriassa (p-adiset luvut ja desimaaliesitykset).
Sarjakehitelmän neliö.
Sarjakehitelmän neliön tarkastelemiseksi olkoon funktion f(x) sarjakehitelmä
formula_4
formula_5
Tämän neliö on
formula_6
formula_7
formula_8
formula_9
formula_10
jossa p = m + n ja on käytetty hyväksi ehtoa, että kertoimen a alaindeksi ei saa olla negatiivinen:
formula_11
eli
formula_12
Oheiseen kuvaan viitaten on sama käydäänkö indeksialue läpi edestakaisin vasemmalta oikealle vai alhaalta ylös. Tämä vastaa summien järjestyksen vaihtamista, joten saadaan
formula_6
formula_14
Merkitään tässä vielä
formula_15
formula_16
jolloin voidaan kirjoittaa
formula_6
formula_18
jossa siis kertoimet b saadaan alkuperäisen sarjakehitelmän kertoimista
formula_19
formula_20
Roudasta rospuuttoon

Roudasta rospuuttoon on Viikatteen vuonna 1999 julkaistu EP. Levyllä kuuluu vahvasti Mana Mana- ja Lyijykomppania -yhtyeiden vaikutus. Levyn kappaleesta "Kylymä" on tehty musiikkivideo, jonka ohjasi Joonas Berghäll. Roudasta rospuuttoon EP on julkaistu kokonaisuudessaan myös "Kuutamourakat"-kokoelmalevyllä vuonna 2003.
Kappaleet.
Kaikki kappaleet kirjoittanut ja sovittanut Kaarle Viikate.
Kokoonpano.
Muita:
Mestis-kausi 2006–2007

Kausi 2006–2007 oli jääkiekon Mestiksen 7. kausi. Runkosarja pelattiin 12 joukkueen nelinkertaisena sarjana, lisäksi jokainen joukkue pelasi ottelun Suomen alle 20-vuotiaiden maajoukkuetta vastaan. Uusina joukkueina sarjaan olivat Suomi-sarjasta edellisenä kautena nousseet Heinolan Kiekko, Savonlinnan Pallokerho ja Tampereen KooVee.
Mestiksen mestaruuden kaudella 2006-2007 voitti Kajaanin Hokki. Tämä oli ensimmäinen Mestiksen mestaruus, joka ei ollut Jukurien tai KalPan voittama.
Runkosarja.
Kahdeksan parasta pudotuspeleihin, neljä heikointa playout-otteluihin.
Putoamiskarsintaottelut.
Putoamiskarsintaottelut pelattiin pudotuspeleistä 1. kierroksella pudonneiden ja pudotuspeleistä ulos jääneiden kesken.
Karsintasarja.
Mestiksen karsintasarjaan osallistuivat Mestiksen kaksi viimeistä, FPS ja KooVee, sekä Suomi-sarjan kaksi parasta Kotkan Titaanit ja Lempäälän Kisa. 
Titaanit ja LeKi nousivat Mestikseen, KooVee ja FPS putosivat Suomi-sarjaan.
Des Deutschen Vaterland

Was ist des Deutschen Vaterland on saksalainen isänmaallinen laulu, jonka on kirjoitti runoilija Ernst Moritz Arndt vuonna 1813. Myöhemmin siihen sävelsi musiikin Gustav Reichardt 1825.
Sanat.
1. Was ist des Deutschen Vaterland? &lt;br&gt;
Ist's Preußenland? Ist's Schwabenland? &lt;br&gt;
Ist's wo am Rhein die Rebe blüht? &lt;br&gt;
Ist's wo am Belt die Möwe zieht? &lt;br&gt;
O nein, nein, nein! &lt;br&gt;
2. Was ist des Deutschen Vaterland? &lt;br&gt;
Ist's Bayerland? Ist's Steierland? &lt;br&gt;
Ist's, wo des Marsen Rind sich streckt? &lt;br&gt;
Ist's, wo der Märker Eisen reckt? &lt;br&gt;
O nein, nein, nein! &lt;br&gt;
3. Was ist des Deutschen Vaterland? &lt;br&gt;
Ist's Pommerland? Westfalenland? &lt;br&gt;
Ist's, wo der Sand der Dünen weht? &lt;br&gt;
Ist's, wo die Donau brausend geht? &lt;br&gt;
O nein, nein, nein! &lt;br&gt;
4. Was ist des Deutschen Vaterland? &lt;br&gt;
So nenne mir das große Land! &lt;br&gt;
Ist's Land der Schweizer? Ist's Tirol? &lt;br&gt;
Das Land und Volk gefiel mir wohl. &lt;br&gt;
O nein, nein, nein! &lt;br&gt;
5. Was ist des Deutschen Vaterland? &lt;br&gt;
So nenne mir das große Land! &lt;br&gt;
Gewiß, es ist das Österreich, &lt;br&gt;
An Ehren und an Siegen reich? &lt;br&gt;
O nein, nein, nein! &lt;br&gt;
6. Was ist des Deutschen Vaterland? &lt;br&gt;
So nenne endlich mir das Land! &lt;br&gt;
So weit die deutsche Zunge klingt &lt;br&gt;
und Gott im Himmel Lieder singt: &lt;br&gt;
Das soll es sein! Das soll es sein! &lt;br&gt;
7. Das ist des Deutschen Vaterland, &lt;br&gt;
wo Eide schwört der Druck der Hand, &lt;br&gt;
wo Treue hell vom Auge blitzt &lt;br&gt;
und Liebe warm im Herzen sitzt. &lt;br&gt;
Das soll es sein! Das soll es sein! &lt;br&gt;
8. Das ist des Deutschen Vaterland, &lt;br&gt;
wo Zorn vertilgt den welschen Tand, &lt;br&gt;
wo jeder Franzmann heißet Feind, &lt;br&gt;
wo jeder Deutsche heißet Freund. &lt;br&gt;
Das ganze Deutschland soll es sein! :| &lt;br&gt;
9. Das ganze Deutschland soll es sein! &lt;br&gt;
O Gott vom Himmel, sieh darein &lt;br&gt;
und gib uns rechten deutschen Mut, &lt;br&gt;
daß wir es lieben treu und gut! &lt;br&gt;
Das ganze Deutschland soll es sein! :| &lt;br&gt;
Dromaeosaurus

Dromaeosaurus on sukupuuttoon kuollut dromaeosaurien heimoon kuuluva teropodidinosaurusten suku, joka eli myöhäisliitukauden Campania-vaiheella 76,5–74,8 miljoonaa vuotta sitten nykyisen Albertan ja läntisen Yhdysvaltojen alueilla. Tyyppilaji on Dromaeosaurus albertensis, jonka nimesivät William Diller Matthew ja Barnum Brown vuonna 1922.
Ulkonäkö ja koko.
"Dromaeosaurus" oli "Velociraptorin" kokoinen höyhenpeitteinen lihansyöjä, joka oli noin kaksi metriä pitkä ja 15 kilogramman painoinen. Sen suu oli täynnä melko suuria ja teräviä hampaita, ja molemmissa takaraajoissa oli sirppikynsi. Vaikka se elikin Campania-vaiheella, joitain sen hajanaisia jäännöksiä on kuitenkin löydetty myös Hell Creek Formationista ja Lance Formationista, joista on löydetty 70-65 miljoonaa vuotta vanhoja dinosaurusten fossiileja. "Dromaeosauruksella" oli myös suhteellisen vanttera kallo, jossa oli syvä kuono.
Valtatie (albumi)

Valtatie on Jukka Kuoppamäen vuonna 1972 julkaistu albumi. Levyn luultavasti tunnetuin kappale on ”Sininen ja valkoinen”. Kaikki sävellykset ja sanoitukset ovat Jukka Kuoppamäen käsialaa, sovittajina toimivat Kari Hillo, Warren Schatz ja Raimo Henriksson.
Albumi julkaistiin CD-levynä vuonna 1997. Se on Kuoppamäen 1970-luvun albumeista ainoa, josta on julkaistu sellaisenaan CD-painos. 
Kappaleet.
A-puoli
B-puoli
Lähteet.
LP-levyn (Parlophone 5e 062 34726) kansilehti
The Flaming Lips

The Flaming Lips on yhdysvaltalainen yhtye, joka kuuluu tunnustetuimpiin kokeellisen vaihtoehtorockin esiintyjiin. Suurimman läpimurtonsa yhtye teki vasta kuutisentoista vuotta perustamisensa jälkeen julkaistuaan The Soft Bulletinin (1999). The Flaming Lips tunnetaan omasta kuvastostaan, jossa Jeesus, joulu, robotit, Disney sekä metafyysisesti taistelevat ja vertavuotavat ihmiset kohtaavat toisensa –ulkoavaruudessa.
The Flaming Lips on vieraillut kaksi kertaa Suomessa, vuonna 2007 Ruisrockissa ja 2009 Pitkässä Kuumassa Kesässä.
Historia.
Yhä toimiva yhtye perustettiin Oklahomassa vuonna 1983. 
Diskografia.
Albumit.
EP:t
Evemaster

Evemaster on suomalainen dark metal -yhtye, jonka perustivat Tomi Mykkänen ja Jarno Taskula vuonna 1996. Taskula laulaa Evemasterin lisäksi myös death- ja thrash metallia sekoittavassa yhtyeessä nimeltä Exremains.
Simo Paavilainen

Simo Kari Paavilainen (s. 14. kesäkuuta 1944 Vaasa) on suomalainen arkkitehti, professori ja toimi arkkitehtuurin laitoksen johtajana Teknillisessä korkeakoulussa vuosina 2004–2009.
Paavilainen opiskeli arkkitehtuuria Teknillisessä korkeakoulussa ja valmistui arkkitehdiksi 1975. Hänet nimitettiin arkkitehtuurin professoriksi 1998 ja dekaaniksi 2004. Hänellä on ollut arkkitehtitoimisto vuodesta 1977 yhdessä vaimonsa Käpy Paavilaisen kanssa, Arkkitehtuuritoimisto Käpy ja Simo Paavilainen Oy.
Käpy Paavilainen

Käpy Paavilainen (o.s. Ritva Marjatta Petäjä, s. 8. toukokuuta 1947) on suomalainen arkkitehti. Hänellä on arkkitehtitoimisto yhdessä miehensä Simon kanssa. Toimiston tunnettuja töitä ovat olleet mm. Olarin kirkko (1981), Suomen suurlähetystö Tallinnassa (1996), Vaasan yliopisto (1994) sekä Kuntien eläkevakuutuksen (KEVA) toimitalo Helsingin Unioninkadulla (2005).
Käpy Paavilainen on arkkitehtien Keijo ja Marja Petäjä tytär.